# Irina Karamanos Adrian

Irina Sabine Alice Karamanos Adrian (Santiago de Xile, 29 d'octubre de 1989) és una antropòloga, sociòloga, politòloga i activista feminista xilena. Com a parella del president de Xile, Gabriel Boric, va assumir els càrrecs de primera dama i coordinadora sociocultural de la Presidència l'11 de març de 2022.

## Trajectòria

Prové d'una família paterna grega. Els seus avis paterns van néixer a Kymi i en migrar a Xile es van dedicar a la confecció de guants i sabates de cuir. La seva mare, Sabine Alice Inés Adrian Gierke, és filla d'immigrants alemanys que es van establir a l'Uruguai i va treballar com acadèmica al Goethe-Institut.
Irina Karamanos va realitzar els seus estudis primaris i secundaris al Col·legi Alemany de Santiago, un institut privat localitzat a la comuna de Las Condes. Posteriorment, va estudiar la carrera de Sociologia a la alemanya Universitat Ruprecht Karl de Heidelberg. Prèviament, havia estudiat Arts Visuals a la Universitat de Xile, carrera que va abandonar un any després per residir a Alemanya entre 2009 i 2014 i estudiar a Heidelberg. Parla castellà, grec, anglès, alemany i indonesi bàsic. A més, és estudiant de kawésqar, un idioma indígena propi del poble homònim radicat a la zona austral de Xile.
Es va donar a conèixer escrivint diverses columnes per a mitjans nacionals com The Clinic sobre paritat i el rol de la dona en la política. És feminista i cofundadora del partit Convergència Social (CS), on és secretària nacional del Front Feminista. També és coordinadora d'Abrecaminos, una plataforma d'incidència política de dones, diversitats sexuals i de gèneres.
Des del 2019 és parella del polític i actual president de Xile, Gabriel Boric. El 18 de gener de 2022 va anunciar que assumiria el rol de primera dama per tal de refundar el càrrec i tenir un rol més social, incloent la visibilització del jovent transgènere, les infàncies migrants, la interculturalitat i els pobles originaris.
El 4 d'octubre del 2022 va anunciar en una conferència de premsa que deixaria el càrrec de primera dama i el càrrec seria dissolt a finals d'any a fi que altres ministeris adoptessin les tasques que li corresponien.

## Referències

* ↑ «Inscripción de Nacimiento, núm. 7445, circunscripción Las Condes». Servicio de Registro Civil e Identificación, 1989.
* ↑ Meganoticias. «Antropóloga y activista feminista: El perfil de Irina Karamanos, la pareja de Gabriel Boric». meganoticias.cl, 22-12-2021. [Consulta: 22 desembre 2021].
* 1 2 Espectador, El. «¿Habrá primera dama en Chile cuando Gabriel Boric asuma el poder en 2022?» (en castellà). ELESPECTADOR.COM, 20-12-2021. [Consulta: 22 desembre 2021].
* ↑ «Irina Karamanos: The New Greek "First Lady" Of Chile — Greek City Times» (en anglès americà). [Consulta: 22 desembre 2021].
* 1 2 3 «¿Quién es Irina Karamanos, la pareja de Gabriel Boric?». DF Más, 19-12-2021. [Consulta: 26 desembre 2021].
* 1 2 3 Caro, Felipe Cáceres e Isabel. «Irina Karamanos (CS): El reservado papel de la pareja de Gabriel Boric en su candidatura». La Tercera, 19-12-2021. [Consulta: 22 desembre 2021].
* ↑ «“First Lady” Irina Karamanos speaks of her Greek roots, says “Chile need a feminist conception of politics”» (en anglès). greekcitytimes.com. [Consulta: 12 març 2022].
* ↑ «Irina Karamanos, la dirigenta feminista y pareja de Gabriel Boric que promete reformular el rol de la primera dama en Chile» (en castellà). BBC News Mundo.
* ↑ «Columna de Nataly Campusano e Irina Karamanos: Gobiernos subnacionales paritarios ¡Ahora ya!». The Clinic - Reportajes, columnas, entrevistas y humor, 13-08-2021. [Consulta: 22 desembre 2021].
* ↑ Martínez, Catalina. «Irina Karamanos: “Hemos decidido asumir el rol tradicionalmente llamado Primera Dama, con el compromiso de reformularlo”». La Tercera, 18-01-2022. [Consulta: 18 gener 2022].
* ↑ «Irina Karamanos asumirá como primera dama revolucionando el cargo: tendrá “un giro contemporáneo y despersonalizado”». El Mostrador, 18-01-2022. [Consulta: 19 gener 2022].
* ↑ «Chile se quedó sin primera dama: Irina Karamanos, pareja de Boric, abolió el cargo» (en castellà). Perfil Noticias, 04-10-2022. [Consulta: 5 octubre 2022].